บริษัท การบินไทย จำกัด (มหาชน) ยืนยันที่ประชุมคณะกรรมการบริษัท การบินไทย จำกัด (มหาชน) ไม่มีมติ ให้ยื่นศาลล้มละลาย
บริษัท การบินไทย จำกัด (มหาชน) ยืนยันที่ประชุมคณะกรรมการบริษัท การบินไทย จำกัด (มหาชน) ไม่มีมติ ให้ยื่นศาลล้มละลาย ฝ่ายภาพลักษณ์และสื่อสารองค์กร บริษัท การบินไทย จำกัด (มหาชน) ชี้แจงยืนยันที่ประชุมคณะกรรมการ บริษัท การบินไทย จำกัด (มหาชน) ไม่มีมติ ให้ยื่นศาลล้มละลาย ซึ่งขณะนี้บริษัทการบินไทย ได้ดำเนินการจัดทำแผนฟื้นฟูเสร็จเรียบร้อยและผ่านความเห็นชอบจากคณะกรรมการบริษัทการบินไทยล่าสุด เมื่อวันที่ 17 เมษายน 2563 โดยขณะนี้แผนฟื้นฟูของบริษัทฯ อยู่ระหว่างนำเสนอต่อคณะรัฐมนตรี เพื่อพิจารณากำหนดแนวทางการฟื้นฟูต่อไปอย่างไรก็ตาม ก่อนหน้านี้ สหภาพแรงงานรัฐวิสาหกิจ บริษัท การบินไทย จำกัด (มหาชน) โดยนายนเรศ ผึ้งแย้ม ประธานสหภาพแรงงานรัฐวิสาหกิจการบินไทย ได้ทำหนังสือถึงพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการนโยบายและกำกับดูแลรัฐวิสาหกิจ หรือ คนร. โดยกลุ่มสหภาพแรงงานรัฐวิสาหกิจการบินไทยและพนักงานการบินไทย พร้อมให้ความร่วมมือแผนฟื้นฟู บริษัท การบินไทย จำกัด (มหาชน) ซึ่งเป็นสายการบินแห่งชาติ พร้อมทั้งแสดงความซาบซึ้งใจหลังจากนายกรัฐมนตรี แสดงความห่วงใยพนักงานการบินไทย ที่ไม่ประสงค์ให้พนักงานกว่า 20,000 คนต้องเดือดร้อน เพื่อให้แผนฟื้นฟูการบินไทย บรรลุตามวัตถุประสงค์ สหภาพแรงงานรัฐวิสาหกิจการบินไทยและพนักงานการบินไทย มีความยินดีที่จะให้ความร่วมมือกับนายกรัฐมนตรี เพราะเชื่อมั่นว่า นายกรัฐมนตรี จะสามารถแก้ไขปัญหาให้การบินไทย ผ่านวิกฤติไปได้